

**Šilalės rajono savivaldybės**

**MERAS**

potvarkis

DĖL ŠILALĖS RAJONO SAVIVALDYBĖS TARYBOS 32 POSĖDŽIO SUŠAUKIMO

2025 m. liepos 17 d. Nr. T3-265

Šilalė

Vadovaudamasis Lietuvos Respublikos vietos savivaldos įstatymo 17 straipsnio 9 dalimi, 27 straipsnio 2 dalies 4 punktu:

1. Š a u k i u 2025 m. liepos 24 d. 10.00 val. Šilalės rajono savivaldybės posėdžių salėje Šilalės rajono savivaldybės tarybos 32 posėdį.

2. T e i k i u Šilalės rajono savivaldybės tarybai svarstyti šiuos klausimus:

2.1. Dėl Šilalės rajono savivaldybės tarybos 2025 m. vasario 21 d. sprendimo Nr. T1-26 „Dėl Šilalės rajono savivaldybės 2025–2027 metų strateginio veiklos plano patvirtinimo“ pakeitimo.

Pranešėja Danguolė Vėlavičiutė.

2.2. Dėl Šilalės rajono savivaldybės tarybos 2025 m. vasario 21 d. sprendimo Nr. T1-27 „Dėl Šilalės rajono savivaldybės 2025–2027 metų biudžeto patvirtinimo“ pakeitimo.

Pranešėja Danguolė Vėlavičiutė.

2.3. Dėl Šilalės rajono savivaldybės 2025 metų trūkstamų specialistų sąrašo patvirtinimo.

Pranešėjas Artūras Mikalauskas.

2.4. Dėl pritarimo bendradarbiavimo sutarčiai tarp Lietuvos aviacijos muziejaus ir Šilalės rajono savivaldybės.

Pranešėja Vilija Vainorienė.

2.5. Dėl pritarimo Didkiemio herbo etalono, herbinės vėliavos ir antspaudo heraldinių projektų sukūrimui.

Pranešėja Vilija Vainorienė.

2.6. Dėl užsakovo funkcijų pavedimo UAB „Šilalės vandenys“, įrengiant Šilalės rajono savivaldybės vandentiekio ir buitinių nuotekų tinklus Šilalės miesto Šilo gatvėje.

Pranešėja Jurgita Pryšmantė.

2.7. Dėl Šilalės rajono savivaldybės tarybos 2023 m. gruodžio 28 d. sprendimo Nr. T1-327 „Dėl pritarimo rengti ir teikti paraišką pagal regioninės pažangos priemonę „Sumažinti pažeidžiamų visuomenės grupių gerovės teritorinius skirtumus“ pakeitimo.

Pranešėja Jurgita Pryšmantė.

2.8. Dėl valstybinės žemės sklypo (kadastro Nr. 8760/0003:128), esančio Vytauto Didžiojo g. 19, Šilalės mieste, dalių nustatymo.

Pranešėja Jurgita Pryšmantė.

2.9. Dėl valstybinės žemės sklypo, kadastro Nr. 8760/003:128, esančio Vytauto Didžiojo g. 19, Šilalės mieste, dalies perdavimo naudotis neatlygintinai.

Pranešėja Jurgita Pryšmantė.

2.10. Dėl Šilalės miesto daugiabučių namų kiemų objektų prioritetinio sąrašo patvirtinimo.

Pranešėja Jurgita Pryšmantė.

2.11. Dėl Šilalės rajono savivaldybės seniūnijų vietinės reikšmės kelių paprastojo remonto darbų prioritetinio sąrašo patvirtinimo.

Pranešėja Jurgita Pryšmantė.

2.12. Dėl Šilalės rajono savivaldybės tarybos 2025 m. balandžio 24 d. sprendimo Nr. T1-95 „Dėl Kelių priežiūros ir plėtros programos finansavimo lėšų, skirtų Šilalės rajono savivaldybės vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, 2025 metų objektų sąrašo patvirtinimo“ pakeitimo.

Pranešėja Jurgita Pryšmantė.

2.13. Dėl savivaldybės turto perdavimo pagal panaudos sutartį asociacijai Kaltinėnų miestelio bendruomenei.

Pranešėja Lina Pudžemytė-Gaidamavičienė.

2.14. Dėl Šilalės rajono savivaldybės priešgaisrinės tarnybos nuostatų patvirtinimo.

Pranešėjas Evaldas Lazdauskas.

2.15. Dėl Šilalės rajono savivaldybės tarybos 2023 m. liepos 27 d. sprendimo Nr. T1-192 „Dėl Šilalės rajono savivaldybės želdynų ir želdinių apsaugos taisyklių patvirtinimo“ pakeitimo.

Pranešėja Virginija Bukauskienė.

2.16. Dėl Šilalės rajono savivaldybės tarybos 2024 m. birželio 27 d. sprendimo Nr. T1-188 „Dėl Šilalės rajono kaimo plėtros rėmimo 2024–2026 metų programos paraiškų atrankos komisijos patvirtinimo“ pakeitimo.

Pranešėja Virginija Bukauskienė.

2.17. Dėl Šilalės rajono savivaldybės tarybos 2024 m. kovo 29 d. sprendimo Nr. T1-85 „Dėl Šilalės rajono kaimo plėtros rėmimo 2024–2026 metų programos ir programos paraiškų atrankos komisijos veiklos nuostatų tvirtinimo“ pakeitimo.

Pranešėja Virginija Bukauskienė.

2.18. Dėl Šilalės rajono savivaldybės finansinės paramos pirmąjį būstą įsigyjančioms jaunoms šeimoms teikimo tvarkos aprašo patvirtinimo.

Pranešėjas Raimundas Vaitiekus.

3. P a v e d u paskelbti šį potvarkį Šilalės rajono savivaldybės interneto svetainėje www.silale.lt ir vietinėje spaudoje.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo paskelbimo dienos.

Savivaldybės meras Tadas Bartkus